stanford-oval/wikipedia huggingface dataset:
Mikronísi (Lasíthi)

Ágioi Pántesin saari ja sen vasemman kärjen etupuolella pienempi Mikronísin saari.
| --- | --- |
Muut nimet:  Mikrónisos (Μικρόνησος), Fanári (Φανάρι)
Sijainti:  35°12′10″N, 25°43′55″E, Ágios Nikólaos Lasíthi, Kreeta Kreikka
Saariryhmä:  Kreetan saaret
Vesialue:  Mirampéllonlahti
Merialue:  Kreetanmeri, Egeanmeri, Välimeri
Pinta-ala:  0,034 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Mikronísi (kreik. Μικρονήσι, myös Mikrónisos, Μικρόνησος) eli Fanári (Φανάρι) on pieni Kreikan saari, joka kuuluu Kreetan saariin ja sijaitsee Mirampéllonlahdessa Ágios Nikólaoksen kaupungin edustalla. Saaren pinta-ala on noin 0,034 neliökilometriä ja se on asumaton (vuonna 2011). Hallinnollisesti Mikronísi kuuluu Ágios Nikólaoksen kuntaan, Lasíthin alueyksikköön ja Kreetan alueeseen.
Mikronísi, suomeksi ”Pieni saari”, sijaitsee heti Ágioi Pántesin saaren pohjoispuolella. Saarella on majakka, josta se on saanut toisen nimensä Fanári. Saarella on paljon toisen maailmansodan saksalais- ja italialaismiehityksen aikaisia linnoituskaivanteita. Mikronísi ja Ágioi Pántes toimivat yhdessä luonnollisina aallonmurtajina Ágios Nikólaoksen kaupungille ja satamalle.
A-Lex

| A-Lex Sepultura |
| --- | --- | --- |

Studioalbumin tiedot
 Äänitetty : 2008 Trama Studios, São Paulo
 Julkaistu: 23. tammikuuta 2009
 Tuottaja(t): Stanley Soares, Sepultura, Monika Cavalera
 Tyylilaji: thrash metal, groove metal, death metal
 Kesto: 54.19
 Levy-yhtiö: Steamhammer Records
Listasijoitukset
  48. (Independent albums)
Sepulturan muut julkaisut
| The Best of Sepultura 2006 | A-Lex 2009 | Kairos 2011 |
A-Lex on Sepulturan yhdestoista studioalbumi, joka julkaistiin 23. tammikuuta 2009. Albumi on viides, jossa laulaja-kitaristi Max Cavalera ei ole mukana. Se on myös ensimmäinen albumi, jossa on mukana uusi rumpali Jean Dolabella. Dollabella korvasi Sepulturan vuonna 2006 jättäneen Igor Cavaleran.
Levy on teemalevy, joka perustuu Anthony Burgessin romaaniin Kellopeliappelsiini vuodelta 1968. Stanley Kubrick ohjasi romaanista samannimisen elokuvan vuonna 1971.
Levyn kaikki kappaleet ovat yhtyeen itse säveltämiä ja sanoittamia lukuun ottamatta kappaletta ”Ludwig Van”, jonka pohjana on Ludwig van Beethovenin  Sinfonia nro 9. Lisäksi kappaleen ”Paradox” sävellystyöhön osallistui itse yhtyeen lisäksi myös Lucas Kater.
Kappaleet

A-Lex I – 1.53
Moloko Mesto – 2.09
Filthy Rot – 2.45
We've Lost You! – 4.13
What I Do! – 2.01
A-Lex II – 2.18
The Treatment – 3.23
Metamorphosis – 3.01
Sadistic Values – 6.50
Forceful Behavior – 2.27
Conform – 1.54
A-Lex III – 2.03
The Experiment – 3.28
Strike – 3.40
Enough Said – 1.36
Ludwig Van – 5.29
A-Lex IV – 2.46
Paradox – 2.15
Kokoonpano

Derrick Green – laulu
Andreas Kisser – kitara
Paulo Jr. – bassokitara
Jean Dolabella – rummut
Arvostelut

About.com:
AllMusic:
Desibeli.net:
Imperiumi.net:
Record Collector:
Rumba: negatiivinen
Soundi:
Sputnikmusic:
Aiheesta muualla

A-Lex Discogsissa. (englanniksi)
Albumi A-Lex Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Agricolan suomalainen seurakunta

| Agricolan suomalainen seurakunta |
| --- | --- |

 tunnus :  sijainti 
 Loviisan kirkko
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Rovastikunta:  Porvoon rovastikunta
Seurakuntayhtymä:  Loviisanseudun seurakuntayhtymä
Pääkirkko:  Loviisan kirkko
Perustettu:  2019
Kirkollisvero:  1,65 %
Kirkkoherra:  Mikko Alava
Agricolan seurakunta
Infobox OKNimi-testi OK: 
Agricolan suomalainen seurakunta on 1. tammikuuta 2019 toimintansa aloittanut, Helsingin hiippakuntaan ja Loviisanseudun seurakuntayhtymään kuuluva Suomen evankelis-luterilaisen kirkon seurakunta Itä-Uudellamaalla. Sen jäseniä ovat Loviisan kaupungin ja Lapinjärven kunnan alueella asuvat suomenkieliset kirkon jäsenet. Seurakunnan jäsenmäärä on noin 7 000 henkeä. Samaan aikaan aloitti toimintansa myös uusi ruotsinkielinen Agricola svenska församling.
Kun uudet seurakunnat aloittivat toimintansa, niin alueella olevat seitsemän seurakuntaa – Lapinjärven suomalainen ja ruotsalainen, Liljendalin, Loviisan suomalainen ja ruotsalainen, Pernajan ja Ruotsinpyhtään seurakunnat –  lakkautettiin. Uudet seurakunnat ovat ottaneet nimensä poikkeuksellisesti kuntien nimien sijaan Suomen uskonpuhdistajasta Mikael Agricolasta, joka syntyi seurakuntien alueella Pernajassa. Ruotsinkielinen seurakunta kuuluu Porvoon hiippakuntaan. Seurakunnat muodostavat Loviisanseudun seurakuntayhtymän.
Agricolan suomalaisen seurakunnan ensimmäinen kirkkoherra oli Seppo Apajalahti.
Seurakuntaa ei tule sekoittaa entiseen Helsingissä toimineeseen Agricolan seurakuntaan, joka liitettiin Helsingin tuomiokirkkoseurakuntaan vuoden 1999 alussa.
Papisto

Seuraavat henkilöt ovat toimineet Agricolan suomalaisen seurakunnan kirkkoherroina:
2019–2020: Seppo Apajalahti
2020→ Mikko Alava
Aiheesta muualla

Seurakunnan kotisivut
Mikronova

Taiteilijan kuva mikronovasta.
Mikronova on tähden pinnalla tapahtuva räjähdys, jonka teho on noin miljoonasosa klassisen novan tehosta. Tämä ilmiö johtuu aineen kertymisestä tähden läheisyydestä, esimerkiksi kaksoistähdestä.
Euroopan eteläisen observatorion ryhmä ilmoitti 20. huhtikuuta 2022, että se oli tunnistanut kolme valkoisen kääpiön mikronovaa TESS-avaruusteleskoopin ja Very Large Telescope -kaukoputken avulla.
Abdelghani Nouidra

Abdelghani Nouidra (s. 27. toukokuuta 1979 Marrakech) on marokkolainen Suomessa asuva pikajuoksija. Hän on edustanut Suomea muun muassa Ruotsi-maaottelussa.
Nouidra voitti 400 metrin juoksun Suomen mestaruuden Helsingissä 2003 (aika 47,39). Vuonna 2005 hän oli hopealla ja 2004 pronssilla. 200 metrillä hän oli kolmas vuonna 2003.
Nouidran ennätys 200 metrillä on 21,47 (2003) ja 400 metrillä 46,81 (2002, Nouidran mukaan hän on juossut Marokossa 46,30 ). Seuratasolla hän edustaa Lappeenrannan Urheilu-Miehiä.
Abdelfettah Mouddani

| Henkilötiedot |
| --- | --- | --- |
Syntymäaika: 30. heinäkuuta 1956 (ikä 68)
Syntymäpaikka: Marokko
Pelipaikka: maalivahti
Seurat
| Vuodet | Seura | O (M) |
|  | KAC Kenitra |  |
Maajoukkue
|  |  Marokko |  |
Abdelfettah Mouddani (s. 30. heinäkuuta 1956) on uransa lopettanut marokkolainen jalkapalloilija. Maalivahtina pelannut Mouddani edusti seuratasolla KAC Kenitraa. Hän oli myös mukana kolmosmaalivahdin roolissa Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.
Mika Väisänen

Mika Väisänen (s. 12. huhtikuuta 1983 Kiiminki) on suomalainen pesäpalloilija, joka edustaa Joensuun Mailaa. Hän edusti 2005-2007 Oulun Lippoa kunnes ennen vuotta 2008 Väisänen sai lähteä Liposta, kun Lippo hankki lukkariksi Hannu Huuskosen Jyväskylän Kiristä Ouluun. Väisänen vaihtoi Joensuun Mailan paitaan, mutta ei voinut pelata lukkarina ennen kuin 2010 lukkari Jaakko Hirvonen loukkaantui. Vuonna 2012 päälukkari Hirvonen ilmoitti lopettavansa ja näin Väisäsestä tuli taas päälukkari. Väisänen oli yksi joukkueensa pääarkkitehtejä kun Joensuun Maila eteni kaikkia luonnonlakeja vastaan mitalipeleihin vuonna 2012. Hän edustaa myös vuonna 2013 Joensuun Mailaa ja saavutti joukkueessa Superpesiksen pronssimitalin kaudella 2013.
Saavutukset > Pelaajana

5 SM-pronssia: 2013, 2014, 2015, 2016, 2017
Aiheesta muualla

Mika Väisänen Joensuun Mailan pelaajaesittelyssä
Aircrack-ng

| Aircrack-ng |
| --- | --- |

 Kuvassa Aircrack 1.1 käytössä.
Kehittäjä:  Thomas d’Otreppe de Bouvette
Kehityshistoria
Vakaa versio:  1.7 (10. toukokuuta 2022)
Kehitystilanne:  aktiivinen
Tiedot
Ohjelmistotyyppi:  snifferi
Alusta:  alustariippumaton
Ohjelmointikielet:  C
Lisenssi:  GPL
Aiheesta muualla
aircrack-ng.org
Aircrack-ng on WLAN-verkkojen penetraatiotestaamiseen tarkoitettu ohjelmistopaketti. Pakettiin kuuluu ilmaisin, snifferi sekä 802.11 WLAN -verkkoihin soveltuvat WEP-, WPA- ja WPA2-PSK-salauksien krakkaus- ja analysointiohjelmat. Siitä on kehitetty versiot Windowsille ja OpenWrt Linuxille, sekä Maemo- ja Sharp Zaurus -laitteille. Ohjelma on GPL-lisensoitu aivan kuten Aircrack-ng GUI.
Aircrack-ng-ohjelmistopaketti sisältää seuraavat ohjelmat:
| Nimi | Kuvaus |
| --- | --- |
aircrack-ng: Murtaa WEP- ja WPA-avaimet sanakirjahyökkäyksellä.
airdecap-ng: 
airmon-ng: 
aireplay-ng: 
airodump-ng: snifferi
airtun-ng: 
packetforge-ng: 
ivstools: Yhdistää ja muuntaa .ivs-tiedostoja.
airbase-ng: 
airdecloak-ng: 
airdriver-ng: Työkalu WLAN-ajureiden hallintaan.
airolib-ng: 
airserv-ng: Mahdollistaa yhteyden WLAN-verkkokorttiin etänä.
buddy-ng: Easside-ng palvelu mahdollistaa etäyhteyden luomisen.
easside-ng: 
tkiptun-ng: WPA/TKIP -hyökkäys.
wesside-ng: Automatisoitu työkalu WEP-avaimen palauttamiseksi.
Aiheesta muualla

Ohjelman kotisivut (englanniksi)
Aircrack, Airodump ja Aireplay ohje (Arkistoitu – Internet Archive) (englanniksi)
BackTrack Linux-versio
Mohamed Elneny

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mohamed Naser Elsayed Elneny
Syntymäaika: 11. heinäkuuta 1992 (ikä 32)
Syntymäpaikka: Al-Mahalla al-Kubra, Egypti
Pelipaikka: puolustava keskikenttäpelaaja
Pituus: 180 cm
Paino: 71 kg
Seura
Seura: Al Jazira Club
Junioriseurat
1997–2008: Al-Ahli
2008–2010: El Mokawloon
Seurat
| Vuodet | Seura | O | (M) |
| 2010–2013 | El Mokawloon | 35 | (2) |
| 2013–2016 | Basel | 91 | (5) |
| 2016–2024 | Arsenal | 91 | (1) |
| 2019–2020 | → Beşiktaş (laina) | 27 | (1) |
| 2024– | Al Jazira Club | - | (-) |
Maajoukkue
| 2009–2011 | Egypti U20 | 7 | (2) |
| 2011– | Egypti | 98 | (8) |
 Seurajoukkueuran tilastot kattavat vain kansalliset sarjat, päivitetty 12. elokuuta 2024.  Maajoukkueuran tilastot päivitetty 12. elokuuta 2024.
Mohamed Naser Elsayed Elneny (arab. محمد ناصر السيد النني‎‎, s. 11. heinäkuuta 1992 Al-Mahalla al-Kubra) on egyptiläinen jalkapalloilija, joka edustaa UAE Arabian Gulf Leaguessa pelaavaa Al Jazira Clubia. Oikeajalkainen Elneny on pelipaikaltaan puolustava keskikenttäpelaaja. Hän kuuluu myös Egyptin jalkapallomaajoukkueeseen.
Ura > Seurajoukkueura

Elneny on Al-Ahlin kasvatti, mutta hän aloitti ammattilaisuransa vuonna 2010 egyptiläisessä El Mokawloonissa. Elneny pelasi seurassa vuosina 2010–2013 tehden 35 ottelussa kaksi maalia. Tammikuussa 2013 Elneny siirtyi ensin lainasopimuksella Sveitsin Raiffeisen Super Leaguen FC Baseliin. Hän voitti seuran kanssa sarjan mestaruuden kaudella 2012–2013. Heinäkuussa 2013 Basel osti Elnenyn omakseen. Elneny voitti Sveitsin mestaruuden myös kausilla 2013–2014 ja 2014–2015. Hän pelasi 91 Sveitsin pääsarjan ottelua ja teki viisi maalia. Mestarien liigassa hän pelasi 11 ottelua. Eurooppa-liigassa pelaamissaan 19 ottelussa hän teki kaksi maalia.
13. tammikuuta 2016 Elneny allekirjoitti sopimuksen valioliigaseura Arsenalin kanssa. Hän debytoi seuran paidassa Valioliigassa seuraavassa kuussa Manchester Unitedia vastaan. Ensimmäisessä Mestarien liigan ottelussa Arsenalin paidassa, maaliskuussa 2016, Elneny onnistui maalinteossa FC Barcelonaa vastaan. Hän käväisi kentällä voittoisassa FA Cupin loppuottelussa 2017. Hän pelasi seitsemässä ottelussa Arsenalin edetessä Eurooppa-liigan loppuotteluun 2019. FA Community Shieldin hän voitti 2017 ja 2020.
Elnany pelasi Arsenalissa kaikkiaan 91 valioliigaottelua ja teki yhden maalin. Mestarien liigan kahdeksassa ottelussa hän teki yhden maalin ja Eurooppa-liigan 32 ottelussa kolme maalia. Kaudella 2019–2020 hän pelasi lainalla turkkilaisessa Beşiktaşissa 27 Turkin Superliigan ottelua.
Elnany siirtyi Arabiemiirikuntien pääsarjassa pelaavaan Al Jazira Clubiin ilmaissiirrolla kesällä 2024.
Ura > Maajoukkueura

Elneny edusti Egyptiä nuorten maajoukkuetasolla. Vuoden 2012 kesäolympialaisissa Lontoossa hän pelasi kaikissa Egyptin otteluista joukkueen selviytyessä puolivälieriin. Egyptin jalkapallomaajoukkueessa hän debytoi jo syyskuussa 2011 Sierra Leonea vastaan. Avausmaali syntyi kesäkuussa 2014 ystävyysottelussa Jamaikaa vastaan. Hän teki Egyptin ainoan maalin tappiollisessa Afrikan-mestaruuskilpailujen 2017 loppuottelussa Kamerunia vastaan. Hän pelasi turbauksessa neljä ottelua. Hän pelasi Egyptin kaikki kolme ottelua MM-kilpailuissa 2018 ja neljä ottelua Afrikan-mestaruuskilpailuissa 2019. Hän pelasi kaikki seitsemän ottelua Egyptin hopeajoukkueessa Afrikan-mestaruuskilpailuissa 2022 ja kolme ottelua Afrikan-mestaruuskilpailuissa 2023. Kaikkiaan hän on elokuun 12. päivään 2024 mennessä pelannut 98 A-maaottelua, joista 93 avauskokoonpanossa ja tehnyt kahdeksan maalia.
Saavutukset

Seurajoukkuetasolla
Raiffeisen Super League: 2012–2013, 2013–2014, 2014–2015
FA Cup: 2017
FA Community Shield: 2017, 2020
Maajoukkuetasolla
Afrikan-mestaruuskilpailut: hopea 2017, 2022
Monokromaattinen säteily

Monokromaattinen sähkömagneettinen säteily on säteilyä, joka sisältää vain yhtä aallonpituutta, esimerkiksi monokromaattinen valo sisältää vain yhtä aallonpituutta. Siten sen taajuusjakauma eli spektri on kapea.   Väriaistin kannalta monokromaattinen valo on yksiväristä eli se koostuu vain yhdestä väristä. Esimerkiksi laserin tuottama valo on lähellä monokromaattista valoa. Monokromaattinen valo ei kuitenkaan ole automaattisesti koherenttia vaan riittää, että säteilyn fotonien energia on keskenään yhtä suuri.  Monokromaattisen valolähteen valon väri määräytyy valon tuottamiseen käytettävän materiaalin ominaisuuksista.
Alajakso

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Alajakso (lat. subphylum), on eliöiden taksonomisen luokittelun hierarkiataso pääjakson ja luokan välissä. Alajakso-nimitystä käytetään vain eläintieteessä. Vastaava hierarkiataso on kasvi- ja sienitieteessä alakaari. Alajakso on silloin tällöin eläinten luokittelussa esiin tuleva taksoni, joka tarkentaa eläinten geneettistä luokittelua, joka liittyy systematiikkaan ja fylogenetiikkaan. Esimerkiksi selkärankaiset muodostavat erään alajakson.
Alberto Iglesias

| Alberto Iglesias |
| --- | --- |
 Alberto Iglesias (2013)
Henkilötiedot
Syntynyt: 1955 San Sebastián
Ammatti:  säveltäjä
Aiheesta muualla
Kotisivu
Alberto Iglesias (s. 1955 San Sebastián) on espanjalainen säveltäjä, joka tunnetaan erityisesti Pedro Almodóvarin elokuviin säveltämästään musiikista.
Iglesias aloitti elokuvamusiikin säveltämisen vuonna 1980 ja on uransa aikana säveltänyt musiikkia useimpien espanjalaisten avant-garde ohjaajien elokuviin. Iglesiaksen elokuvamusiikkia ovat käyttäneet myös ulkomaalaiset ohjaajat kuten Oliver Stone, John Malkovich ja Fernando Meirelles.
Iglesias on voittanut European Film Awardsin parhaan soundtrackin palkinnon elokuvasta Volver ja ollut kahdesti Oscar-ehdokkaana. Hän on voittanut Espanjassa kahdeksan Goya-palkintoa.
Elokuvamusiikin ohella Iglesias on säveltänyt konserttimusiikkia orkesterille ja jousikvartetolle. Hän on säveltänyt myös koreografi Nacho Duatolle neljä balettia.
Aiheesta muualla

Allmusic.com: Alberto Iglesias (englanniksi)
Mikropaleontologia

Mikrofossiileja piimaassa.
Mikropaleontologia on paleontologian haara, joka tutkii mikrofossiileja tai fossiileja, joiden organismien ja sen morfologian ja tunnusomaisten piirteiden näkemiseen tarvitaan mikroskooppia.
Mikrofossiilit

Mikrofossiilit ovat fossiileja, jotka eivät ole yleensä neljää millimetriä suurempia ja ovat tavallisesti pienempiä kuin yksi millimetri. Niiden tutkimiseen vaaditaan valo- tai elektronimikroskooppia. Fossiilit, joita voidaan tutkia paljaalla silmällä tai pienitehoisella suurennuksella kuten suurennuslasilla tai luupilla, kutsutaan makrofossiileiksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Micropaleontology
Käännös suomeksi
Monohybridiristeytys

Monohybridiristeytyksessä seurataan yhden ominaisuuden periytymistä jälkeläisille. Ominaisuuden periytymisen selvittämisessä voidaan käyttää Punettin neliötä, johon sijoitetaan naaras- ja koiraspuoleisen "vanhempien" alleelit (A tai a). Yhdistämällä yksittäiset alleelit alleelipareiksi saadaan selville jälkeläisten mahdolliset genotyypit ja niiden todennäköisyydet. Genotyypeistä voidaan edelleen määrittää risteytyksen tuloksena saatujen yksilöiden erilaiset fenotyypit ja niiden todennäköisyydet.
1800-luvulla Gregor Mendel suoritti mono- ja dihybridiristeytyksiä erilaisilla herneillä ja niiden kukilla. Mendelin hernekokeissa violettikukkaisuus dominoi valkokukkaisuutta ja risteyttämällä monohybridiristeytyksellä Punettin neliössä puhtaita linjoja edustavat violetti- ja valkokukkainen herne ovat kaikki jälkeläiset 100% todennäköisyydellä violettikukkaisia. Risteyttämällä edelleen kaksi edellisessä risteytyksessä saatua violettikukkaista hernettä saadaan tulokseksi violetti- ja valkokukkaisia herneitä lukusuhteessa 3:1, sillä risteyttämällä kaksi heterotsygoottista violettikukkaista hernettä resessiivinen kukan väri tulee esiin 25% todennäköisyydellä jälkeläisyksilöissä. Tästä tulee niin kutsuttu monohybridisuhdeluku 3:1.
Hieman monohybridiristeytyksen kaltaisessa dihybridiristeytyksessä tutkitaan kahden ominaisuuden periytymistä.
Alaja

Alaja on seuraavien suomalaisten sukunimi:
Aarne Alaja (1912–1942), keskimatkojen juoksija ja Waffen-SS-sotilas
Aune Alaja (1915–1991), uskonnonopettaja, kirjailija
Erkki Alaja (1952–2023),  jalkapalloilija ja käsipalloilija, tietokirjailija
Martti Alaja (1925–2007), pappi ja urheiluvaikuttaja
Osmo Alaja (1915–2001), piispa
Pertti Alaja (1952–2017), jalkapalloilija, Suomen Palloliiton puheenjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Abdelaziz Belkhadem

| Abdelaziz Belkhadem |
| --- | --- |

Algerian pääministeri
 2006–2008  
Edeltäjä:  Ahmed Ouyahia
Seuraaja:  Ahmed Ouyahia
Algerian ulkoministeri
 2000–2005  
Algerian parlamentin puhemies
 1990–1991  
Henkilötiedot
Syntynyt: 8. marraskuuta 1945 (ikä 78)
Tiedot
Puolue:  FLN
Abdelaziz Belkhadem (arab. عبد العزيز بلخادم‎, ‘Abd al-‘Azīz Balḫādim; s. 8. marraskuuta 1945 Aflou, Ranskan Algeria) on algerialainen poliitikko ja maan pääministeri vuosina 2006–2008. Hän oli Algerian parlamentin puhemiehenä 1990–1991 ja maan ulkoministerinä elokuusta 2000 toukokuuhun 2005. Tämän jälkeen presidentti Abdelaziz Bouteflikan läheinen suojatti Belkhadem toimi presidentin henkilökohtaisena edustajana hallituksessa ministerin arvolla, kunnes edellinen pääministeri Ahmed Ouyahia erosi virastaan puolueiden välisten kiistojen seurauksena. Abdelaziz Belkhadem nimitettiin pääministeriksi 24. toukokuuta 2006.
Aiheesta muualla

Aljazeeran uutinen pääministerinvaihdoksesta [vanhentunut linkki]
Ahvenlammi (Kuru, Kaidankylä)

| Ahvenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°53′26″N, 23°37′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Pyrstölammiin 
Järvinumero:  35.355.1.005
Mittaustietoja
Pinnankorkeus:  164,3 m  
Rantaviiva:  0,453 km  
Pinta-ala:  1,016 ha  
Saaria:  ei saaria 
 fiAhvenlammi 
Ahvenlammi  on Pirkanmaalla Ylöjärvellä Kaidankylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Ronnikonojan valuma-alueeseen (35.355) se kuuluu. Lammen vedenpinnan korkeus on 164,3 metriä mpy.
Mohamed ElBaradei

| Mohamed ElBaradei> محمدالبرادعئ |
| --- | --- |

Egyptin varapresidentti
 14. heinäkuuta – 14. elokuuta 2013  
Kansainvälisen atomienergiajärjestön neljäs puheenjohtaja
 1. joulukuuta 1997 – 30. marraskuuta 2009  
Edeltäjä:  Hans Blix
Seuraaja:  Yukiya Amano
Henkilötiedot
Syntynyt: 17. kesäkuuta 1942 (ikä 82) Kairo, Egypti
Tiedot
Kunnianosoitukset:   Nobelin rauhanpalkinto (2005)
Aiheesta muualla
www.mohamedelbaradei.com
Mohamed ElBaradei (arabiaksi محمدالبرادعئ, s. 17. kesäkuuta 1942) on Egyptin entinen varapresidentti ja Kansainvälisen atomienergiajärjestön (IAEA) entinen johtaja.
ElBaradei opiskeli oikeustiedettä Kairossa ja New Yorkissa. Hän toimi maansa YK-edustajana New Yorkissa ja Genevessä. 1970-luvulla hän toimi Egyptin ulkoministerin erityisavustajana ja 1980-luvulla hän siirtyi YK:n palvelukseen. Kansainvälinen atomienergiajärjestö valitsi hänet puheenjohtajakseen vuonna 1997 ja kaksi kertaa uudelleen. Vuonna 2009 hän luopui tehtävästä 67-vuotiaana.
Nobel-palkinto

Mohamed ElBaradei sai yhdessä IAEA:n kanssa vuoden 2005 Nobelin rauhanpalkinnon. Perusteeksi Nobel-komitea mainitsi palkittujen ”ponnistelut ydintekniikan sotilaallisen käytön ehkäisemiseksi sekä ydinvoiman rauhanomaisen käytön parhaan mahdollisen turvallisuuden varmistamiseksi”. Lisäksi Nobel-komitea korosti IAEA:n ja ElBaradein ”keskittäneen menneinä vuosikymmeninä tarmonsa vähentääkseen ydinaseiden merkitystä kansainvälisessä politiikassa ja tähdänneen niiden kieltämiseen. Se, ettei maailma ole tässä suhteessa kokenut juurikaan edistystä viime aikoina, tekee ydinaseiden vastustamisen entistäkin tärkeämmäksi”.
Oppositiojohtaja

Mohamed ElBaradei oli yksi keskeisistä johtohahmoista Egyptin vuoden 2011 kansannousun oppositioliikkeiden yhteenliittymässä.
Huhtikuussa 2012 hän perusti oman puolueen. Hän ei kuitenkaan osallistunut vuonna 2012 pidettyihin presidentinvaaleihin. Hän toimi sittemmin Egyptin varapresidenttinä, mutta ilmoitti eroavansa tehtävästä sotilasjuntan raakojen otteiden takia.